تورکیه-‌نین خزینه و مالیه ناظیری برات آلبایراک ایقتیصادی اونجه لیکلرینین علاوه دیرلی، استخدام و صادراتا  سؤیکنن اوره تیم اولاجاغینی بیل‌دیره‌رک "اینشاء الله ، 2020-جی ایلده بو رقم‌لری داها ایره‌لی داشییاجاغیق" دئییب.
تویتر حسابیندان 2019-جو ایلین نوامبر آیینا اولان صنایع اوره تیمی دیرلن‌دیرن برات آلبایراک بیلدیریب: "آرزو ائدیلن سویه‌یه آدیم-آدیم گئدیریک".
تورکیه خزینه و مالیه ناظیری مئساژینا اینفوقرافیک جدول ده علاوه ائده‌رک 2019-جو ایلین نوامبر آییندا صنایع اوره تیم ایندکسی، معلومات‌لاری، اینکیشاف پروسه لری، رئال سئکتوردا یاشانان تارازلیق‌لار و مثبت ایرلیلییش‌لری اورتایا قویوب. بو معلومات‌لارا گؤره، ان آشاغی ایندکس‌لردن یوکسک تکنولوژی ایندکسینه قدر آیدا 6،8، ایلده 17،8 فایز، اعمالات صنایع ایندکسی ایسه آیلیق 1،1، ایللیک 5،3 فایز، سرمایه مالی ایندکسی ایسه آیلیق 2،4، ایللیک 7،5 فایز آرتیب.
